jkorsvik/nowiki_second_scrape_merged huggingface dataset:
Salangtunnelen

Salangtunnelen (persisk: تونل سالنگ, Tūnel-e Sālang) er en 2,6 km lang veitunnel som går under Salangpasset i fjellkjeden Hindu Kush i Afghanistan. Tunnelen forbinder Charikar og Kabul med Mazwr-e Sharif og Termez, og er den viktigste nord-sør-forbindelsen i Afghanistan. Den ligger ca. 3400 meter over havet, og er med det en av verdens høyestliggende veitunneler. Salangtunnelen har en bredde og høyde på 7 meter. Ca. 1000 kjøretøyer passerer gjennom den pr. dag.
I 1955 signerte Afghanistan og Sovjetunionen en avtale om at landene sammen skulle utvikle Salangveien, i utgangspunktet over det 3878 meter høye Salangpasset. Salangtunnelen åpnet i 1964 og ga helårsforbindelse fra Nord-Afghanistan og Sovjetunionen til Kabul. Tunnelen var den høyest beliggende veitunnelen i verden fram til 1973, da Eisenhowertunnelen i Rocky Mountains i USA åpnet.


== Ulykker ==
Under Den afghansk-sovjetiske krig (1979–1989) var Salangtunnelen en viktig militær forbindelse til Sør-Afghanistan, men også et utsatt punkt for bakholdsangrep fra Mujahedin. 3. november 1982 omkom anslagsvis 64 sovjetiske soldater og 112 afghanere i en brann i tunnelen. Sannsynligvis etter en kollisjon eksploderte en tankbil, og brannen spredde seg til en militærkolonne.
Etter at Sovjetunionen trakk seg ut av Afghanistan i 1989, forfalt Salangtunnelen på grunn av manglende vedlikehold. Under krigføringen mellom Nordalliansen og Taliban i 1997–98 ble tunnelportalene og ventilasjonsanlegget ødelagt, og den mørke tunnelen kunne deretter bare passeres til fots. Etter dette måtte biltransport ta en 300 km lang omvei, og transport mellom Kabul og Nord-Afghanistan tok 72 timer mot 10 timer da tunnelen var åpen. Etter at Taliban var slått, ble tunnelen satt i stand igjen av mannskaper fra blant annet Afghanistan, USA, Russland og Frankrike, og tunnelen ble gjenåpnet 19. januar 2002.
6. februar 2002, bare noen uker etter gjenåpningen, førte snøras vet tunnelens søndre åpning til at flere hundre mennesker ble innestengt i tunnelen. De fleste ble reddet, men flere mennesker frøs ihjel eller omkom på grunn av eksosforgiftning.
I februar 2010 omkom minst 28 mennesker etter at det gikk snøras på begge sider av Salangtunnelen. Enkelte av de omkomne døde av eksosforgiftning eller frøs ihjel i biler som var innestengt i tunnelen.


== Referanser ==


== Eksterne lenker ==
Bilde av Nord-innslaget til tunnelen.
Bilde av Sør-innslaget til tunnelen.
BBC: Afghanistan tunnel avalanches kill 28 in Hindu Kush (9. februar 2010)
BBC: Resurrection for Afghan tunnel (18. desember 2001)
USAID: Opening the Salang Tunnel
Storbritannias Forsvarsdepartement: Pictures from ISAF: aid efforts after Salang Tunnel avalanche – 6/7 February (2002)
The World's Longest Tunnel Page: The Road to Salang Tunnel (2002)
BBC: Inside the Salang Tunnel (21. januar 2002)
BBC: Eyewitness: Crumbling Afghan lifeline (8. august 2002)
Livet lar skjebna få rå

Livet lar skjebna få rå er et musikkalbum av PK & Dansefolket, utgitt i 2005.


== Sporliste ==
«Det er lenge sia no» 3:34
«Ta meg med» 3:01
«Livet lar skjebna få rå» 3:37
«Glad i deg» 3:41
«Kanskje du ikkje vil» 3:25
«Ei høne og plukke» 3:02
«Tjuv ja tjuv» 3:46
«Campingvogn med boogie» 3:24
«B.M.: kjærlighet» 3:03
«Heilt te neste møte» 3:35
«Bobby McGee» 3:49
«Minnene om deg» 3:42
Blås i Det

Blås i Det ble stiftet i 1988.
Korpset ble stiftet som et initiativ for å styrke samholdet blant foreldrene i daværende Lillås Skolekorps. Siden har man tatt inn som medlemmer voksne i alle aldre, med eller uten barn i Lillås eller andre skolekorps i Horten kommune.


== Eksterne lenker ==
Blås i Det sine nettsider
Sjeik

Sjeik (arabisk: شيخ, šayḫ; flertall: شيوخ; šuyūḫ; også transkribert shaykh, sheik, shaik, shayk, shaikh, cheikh, og shekh) er en arabisk ærestittel. Det kvinnelige tilsvarende er shayka. Stater der øverste leder bærer tittelen «sjeik» kalles et sjeikdømme.
Ærestittelen «sjeik» betegner ofte en stammeleder, som har arvet tittelen fra sin far, eller overhodet av en storfamilie. Æresbetegnelsen «sjeik» gis til kongelige gutter fra fødselen av; det kvinnelige tilsvarende er shaykha.
«Sjeik» brukes også ofte som en tittel for fremtredende islamske ledere eller geistlige, forkortet «sk.» (hovedsakelig i bruk i sørasiatiske stater). Tittelen gis ofte også til rettslærde, de som har studert Koranen,  eller bønnledere og prester i moskeer. 
Sufistledere kan også bære tittelen shaykh; shaykha bæres av kvinnelige åndelige ledere innen sufi-ordener, eller av kvinner som er i stammelederens nærmeste familie.


== Etymologi og betydning ==
Sjeik kommer av arabisk shayk, som bokstavelig talt betyr «gammel mann». Ordet er knyttet til alder og aldring: ش – ي – خ,Shin-yā'-Kha '. Begrepet betyr bokstavelig talt en mann av alderdom, og det er brukt i den forstand i Koranen. Senere kom det til å bli en tittel som betyr leder, eldre, eller edel, spesielt på Den arabiske halvøy. På grunn av den kulturelle betydningen fra arabisk sivilisasjon, og særlig gjennom spredning av islam, har ordet bredt seg som et religiøst begrep i mange andre deler av verden – spesielt i muslimske kulturer i Afrika og Asia.


== Referanser ==


== Eksterne lenker ==
 Ordbokdefinisjonen av sheik i Wiktionary
John D. Goeken

John D. «Jack» Goeken (født 22. august 1930, død 16. september 2010) død er en grunder innen telekommunikasjon som etablerte selskapet Microwave Communications Inc., MCI Inc. Goeken etablerte bl.a. selskapene FTD Mercury Network, Airfone, In-Flight Phone Corp. Goeken Group Corporation[1] er Mr. Goeken's holdingselskap. Goeken etablerte selskapet In-Flight Phone Corporation i Oakbrook, Illinois, for å ta opp konkurransen med GTE Airfone, which held a monopol på air-to-ground telecom.Mr. Goeken's etablering av MCI beskrives i boka On The Line, av Larry Kahaner. Mr. Goeken's selvbiografi: [2]


== Referanser ==
Sommerklegg

Sommerklegg Hybomitra lundbecki  er en av kleggene i slekten Hybomitra. Den er en stor flue, mellom 15-17 millimeter lang. Den er ganske vanlig og utbredt i Europa og vest i Asia. Finnes i Norge. Den voksne kleggen flyr fra sist i mai til slutten av juli. 
Sommerklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Referanser ==


== Litteratur ==
Lyneborg, Leif. 1960. Tovinger 2. Våbenfluer Klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) sommerklegg i Encyclopedia of Life 
(en) sommerklegg i Global Biodiversity Information Facility 
(no) sommerklegg hos Artsdatabanken 
(sv) sommerklegg hos Dyntaxa 
(en) sommerklegg hos Fauna Europaea 
(en) sommerklegg hos NCBI 
(en) Kategori:Hybomitra lundbecki – bilder, video eller lyd på Wikimedia Commons 
Norsk Entomologisk forening – for deg som vil lære mer om insekter.
Sankthansklegg

Sankthansklegg (Hybomitra tropica)  er en av kleggene i slekten Hybomitra. Den er en stor flue, mellom 16-17 millimeter lang. Den er utbredt i Mellom-Europa, og finnes lengst sør i Norge. Den voksne kleggen flyr fra slutten av mai og litt inn i juni.
Sankthansklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Litteratur ==
Lyneborg, Leif. 1960. Tovinger 2. Våbenfluer Klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) sankthansklegg i Encyclopedia of Life 
(en) sankthansklegg i Global Biodiversity Information Facility 
(no) sankthansklegg hos Artsdatabanken 
(sv) sankthansklegg hos Dyntaxa 
(en) sankthansklegg hos Fauna Europaea 
(en) sankthansklegg hos NCBI
Kreis Hoyerswerda

Kreis Hoyerswerda (sorbisk: Wokrjes Wojerecy) var en Landkreis som eksisterte i Bezirk Cottbus i Den tyske demokratiske republikk (DDR) fra 1952 til 1990, med hovedsete i Hoyerswerda. 
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen. Den 1. august 1994 ble den slått sammen med Kreis Kamenz og enkelte kommuner i Kreis Bautzen til den nye kretsen Landkreis Kamenz som eksisterte frem til 2008.


== Historie ==
Landkreis Hoyerswerda eksisisterte opprinnelig siden 1825 i den prøyssiske provinsen Schlesien. Etter andre verdenskrig falt dette området innenfor Sowjetische Besatzungszone og ble innlemmet i Sachsen. I 1949 ble den en del av DDR, og i 1952 ble dens vestlige del skilt ut som Kreis Senftenberg, mens den gjenværende delen fortsatte under navnet Kreis Hoyerswerda. 
Gjennom spesielt utvidelsen av brunkull-industrien opplevde Kreis Hoyerswerda, siden midten av 1950-tallet en uvanlig sterk befolkningsvekst, sammenlignet med de andre kretsene i DDR. I 1965 ble kommunen Lauta tildelt statsrett, og det samme skjedde med Bernshof tre år senere.
Etter Tysklands gjenforening fikk Kreis Hoyerswerda tilbake sin status som Landkreis i henhold til tysk kommunalrett. Fra og med 1990 ble største delen av kretsen overført fra Brandenburg, i den tidligere Bezirk Cottbus, til Sachsen. Under kretsreformen i Sachsen i 1994 og 1996 ble den sammen med Kreis Kamenz slått sammen til Landkreis Kamenz, mens byen Hoyerswerda fortsatte som en kretsfri by og kommunen Uhyst ble overført til Niederschlesischer Oberlausitzkreis. Under kretsreformen i Sachsen i 2008 ble Landkreis Kamenz, Landkreis Bautzen (1994–2008) og den kretsfrie byen Hoyerswerda slått sammen til den nye Landkreis Bautzen.


== Byer og kommuner ==
I 1990 bestod kretsen av 43 kommuner, herunder 4 byer:


== Folketall ==
Hamming-avstand

Innen informatikk er Hamming-avstand et mål på forskjellen mellom to strenger. Begrepet ble introdusert av Richard Hamming i 1950, og kan defineres som det minste antall utskiftninger som er nødvendig for å transformere den ene strengen til den andre. For eksempel har de binære strengene "01" og "10" en Hamming-avstand på to, da to biter må byttes om for å komme fra den ene til den andre.


== Referanser ==
Fjellklegg

Fjellklegg (Hybomitra montana)  er en av kleggene i slekten Hybomitra. Den er en middels stor flue, mellom 12,5-16 millimeter lang. Den er utbredt i Europa. Finnes i Norge. Den voksne kleggen flyr i juni til august. 
Fjellklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Referanser ==


== Litteratur ==
Lyneborg, Leif. 1960. Tovinger 2. Våbenfluer Klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) fjellklegg i Encyclopedia of Life 
(en) fjellklegg i Global Biodiversity Information Facility 
(no) fjellklegg hos Artsdatabanken 
(sv) fjellklegg hos Dyntaxa 
(en) fjellklegg hos Fauna Europaea 
(en) fjellklegg hos NCBI 
(en) Kategori:Hybomitra montana – bilder, video eller lyd på Wikimedia Commons 
Norsk Entomologisk forening – for deg som vil lære mer om insekter.
Det e lov å ha drømma

Det e lov å ha drømma er et musikkalbum utgitt av Holmsve i 1998.


== Sporliste ==
«Det e lov å ha drømma» 2:53
«Emelie» 2:53
«Tusen tona, ein melodi» 3:13
«Vi må møtes snart» 2:54
«Til min kjære» 3:18
«Deinn vakreste i verden» 3:18
«Plutselig så står du der» 2:58
«Oh rama lama» 3:09
«New Orleans» 2:46
«Har du glømt mæ» 3:54
«Steinkjer-martnan» 3:04
«Line» 3:21
Nordklegg

Nordklegg (Hybomitra borealis)  er en av kleggene i slekten Hybomitra. Den er en middels stor flue, mellom 13-15 millimeter lang. Den har en nordlig utbredelse i Europa, Asia og øst til Sibir. Finnes i Norge. Den voksne kleggen flyr i juni til august. 
Nordklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Litteratur ==
Lyneborg, Leif. 1960. Tovinger 2. Våbenfluer Klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) nordklegg i Encyclopedia of Life 
(en) nordklegg i Global Biodiversity Information Facility 
(no) nordklegg hos Artsdatabanken 
(sv) nordklegg hos Dyntaxa 
(en) nordklegg hos Fauna Europaea 
(en) nordklegg hos NCBI 
Norsk Entomologisk forening – for deg som vil lære mer om insekter.
Solklegg

Solklegg (Hybomitra muehlfeldi)  er en av kleggene i slekten Hybomitra. Den er en middels stor flue, mellom 14-16 millimeter lang. Den er utbredt i nordlige deler av Europa, Asia og øst til Sibir. Den voksne kleggen flyr sist i juni litt utover i juli.
Solklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Litteratur ==
Lyneborg, Leif. 1960. Tovinger 2. Våbenfluer Klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) solklegg i Encyclopedia of Life 
(en) solklegg i Global Biodiversity Information Facility 
(no) solklegg hos Artsdatabanken 
(sv) solklegg hos Dyntaxa 
(en) solklegg hos Fauna Europaea 
(en) solklegg hos NCBI 
(en) Kategori:Hybomitra muehlfeldi – bilder, video eller lyd på Wikimedia Commons 
Norsk entomologisk forening – for deg som vil lære mer om insekter.
Nordeca

Nordeca AS (tidligere Ugland IT Group) er et av Norges første selskaper på leveranse av digitale og skybaserte geografiske informasjonstjenester. Selskapet har lang erfaring og unik kompetanse på bearbeiding og leveranse av ulike eiendoms- og markedsdata. Nordeca AS jobber primært mot eiendomssektoren og ble i januar 2022 en del av Visma-konsernet. Visma er et av Europas største selskaper innenfor digitalisering og automatisering av kritiske forretningsprosesser, og har etablert et av Norges største fagmiljøer innenfor eiendomsbransjen.
Selskapet ble etablert i 1990 og hadde ca. 10 ansatte med kontoradresse Lysaker i Bærum.


== Historie ==
Nordecas historie går tilbake til 1990 da selskapet Ugland Viak Environment  AS ble startet i Arendal.  Selskapet hadde som formål å gjøre geografisk informasjon enklere tilgjengelig for  publikum og myndigheter via data systemer, GIS. Et av Norges første GIS prosjekter. Samtidigt etableres i Trondheim selskapet Totalkart AS, et selskap som basert på elektroniske kartdata, produserte underlag til papirproduserte kart. I 1994 ble det etablert samarbeid mellom de to selskapene. Pga. av strukturelle problemer i Totalkart AS, ba selskapet om å bli innlemmet i selskapet Ugland Viak Environmet AS, eiet 100% av Knut Axel Ugland Holding AS. (Asplan Viak AS hadde da overlatt sin eierandeler til Ugland.) 

1995 – Knut Axel Ugland Holding AS  (KAUH) overtar alle aksjene i Totalkart AS og etablerer Ugland Totalkart AS med hovedkontor i Grimstad.
1997 – Næringsminister Lars Sponheim åpner det første karthotellet i Norge, MapOnWeb, for kartpublisering til markedet via internett. Dette under KAUH eierskap, samlokalisert og nært integrert med Ugland Totalkart i Grimstad.
1999 – Ugland Totalkart AS og MapOnWeb AS utvikler en rekke kartapplikasjoner og forretningskonsepter rettet mot volummarkedet for geografiske tjenester på internett. Samtidigt etableres selskapet, av KAUH, Publikit AS, med foremål å utvikle webbaserte informasjon og kartinformasjon,i samarbeid med GRID Arendal UNEP, om miljø - State of Environment.
2002 – Ugland IT Group opprettes som en fusjon mellom teknologiselskapene Ugland Totalkart AS,  Maponweb AS, FlexIm Infowiz As og Ugland Publikit AS. Senere samme år skilles konseptet Ugland Publik ut, og eget nytt selskap FrameWorks AS etableres.
2004 – Ugland IT Group overtar Statens Kartverks kommersielle virksomhet, Statens Kartverk Marked, og blir markedsleder på salg av geografisk data og fritidskart.
2005 – Ugland IT Group overtar virksomheten i Kartbutikken.no og posisjonerer seg sentralt innen konsumentsalg på internett samt også salg av GPS i Norge.
2007 – Ugland Holding selger seg ned i selskapet og Cinclus Equity Partner kommer inn som største eier.
2011 – Ugland IT Group bytter navn til Nordeca.
2022 - Nordeca blir kjøpt av Visma og blir en del av Visma Real Estate


== Referanser ==
Hoyerswerda

Hoyerswerda (oversorbisk: Wojerecy) er en by i Landkreis Bautzen i Sachsen. Som den største byen i det nordlige Oberlausitz, befinner den seg ca. 35 km sør for Cottbus og 55 km nordøst for Dresden i sorbernes språkområde. Byen er en del av byforbundet mellom Bautzen, Görlitz og Hoyerswerda i Sachsen.


== Bilder ==

		
		


== Referanser ==


== Eksterne lenker ==
Offisielt nettsted 
(en) Hoyerswerda – kategori av bilder, video eller lyd på Commons 
(en) Hoyerswerda – galleri av bilder, video eller lyd på Commons
Edwin R. Thiele

Edwin R. Thiele (født 1895, død 1986) var en amerikansk misjonær i Kina, redaktør, arkeolog, forfatter, og spesialist på Det gamle testamente i Bibelen. Han er best kjent for sine kronologiske studier av den hebraiske kongetid.


== Biografi ==
Thiele var født i Chicago og fikk utdannelse ved Emmanuel Missionary College (som i 1960 ble omdøpt til Andrews University) i 1918 med en akademisk grad i oldtidsspråk. Etter to år som misjonsskretær for East Michigan Conference for trossamfunnet Syvendedagsadventister, lot han seg verve som misjonær i Kina. I løpet av hans 12 år lange arbeid i Kina var han også redaktør og leder for forlagshuset Signs of the Times Publishing House i Shanghai.
Etter å ha kommet tilbake til USA tok han en akademisk grad i arkeologi på Universitetet i Chicago i 1937. Han ble deretter medlem av religionsfakultet ved Emmanuel Missionary College samtidig som han fortsatte sitt doktorarbeid ved Universitetet i Chicago. Han tok filosofisk doktorgrad (PhD) i bibelsk arkeologi i 1943. Hans doktorgradsavhandling, senere utgitt som The Mysterious Numbers of the Hebrew Kings er gjennomgående blitt vurdert som det endelige verk i å kronologisere de hebraiske kongene. Han reiste meget i hele Midtøsten mens han gjorde sin forskning.
I tillegg er Thiele også forfatter av en populærframstilling, Christianity, Knowing God (1979). Etter at hans hustru Margaret døde fullførte han studiet av Jobs bok, kalt Job and the Devil (1988), som ble skrevet i samarbeid med sin hustru. I dette verket argumenterte forfatterne for at Leviatan (og Behemot) er knyttet til kaos- eller ondskapsmysterier i Midtøsten. Således forslår forfatterne at Job er et bilde på Guds kamp med Det Onde som det bakenforliggende temaet for Jobs lidelser.
Fra 1963 til 1965 tjente han som professor for oldtiden ved Andrews University. Etter å ha pensjonert seg fra forelesninger i 1965 flyttet han til California hvor han fortsatte å skrive. Han døde ved St. Helena i California i 1986. Han er gravlagt på kirkegården Rose Hill Cemetery i Berrien Springs, Michigan.


== Referanser ==
Afferent

Afferent (fra latin, ad, «til» + ferre, «å bære, frakte») viser til noe som leder innover, eller inn til. I anatomisk henvisning brukes det om nerver eller blodårer. Motsatt av efferent, som leder utover eller bort fra.


== Referanser ==


== Se også ==
Afferent nerve
Myelopati

Myelopati er en sykdom eller en skade i ryggmargen (margaffeksjon). Eksempelvis kan langvarig mangel på Kobalamin (vitamin B12) medføre degenerasjon av bakstrengene, dorsalhornene. Betegnelsen brukes videre for en rekke tilstander der ryggmargen er påvirket slik at det gir symptomer i de lavere ekstremiteter og kroppsdeler. Symptomer kan være balanseproblemer, lammelser og problemer med vannlating.
Selv om myelopati kan omtales som en ryggmargsskade, skilles den fra dette ved at myelopati blir definert som en sykdom, mens begrepet ryggmargsskade oftest nyttes for skader som resultat av en fysisk traume eller påkjenning.


== Se også ==
Surferlammelse (surfer's myelopati)
Ryggmargsskade

Ryggmargsskade er en skade på ryggmargen som leder til myelopati eller skader på nerver eller aksoner som bringer motoriske og sensoriske signaler til og fra hjernen. Skadene kan medføre følelsesløshet, balanseproblemer eller lammelser.


== Eksterne lenker ==
Artikler om Ryggmargsskade i Tidsskrift for Den norske legeforening
Kjersti Stenseng

Kjersti Stenseng (født 4. september 1974) er en norsk politiker (Ap) som siden 2015 er Arbeiderpartiets partisekretær.


== Biografi ==
Stenseng kommer fra Kvam i Nord-Fron kommune i Innlandet. Hun er datter av Ap-politikeren Gunnar Tore Stenseng.Hun sitter i Arbeiderpartiets sentralstyre fra 2011, og er tidligere statssekretær og politisk rådgiver i Kulturdepartementet.
Stenseng har jobbet også som festivalsjef for Peer Gynt-stemnet, festivalsjef for Norsk Litteraturfestival, og HR- og frivillighetssjef for Ungdoms-OL 2016.
Ved stortingsvalget 2013 var Stenseng 4. kandidat for Oppland Arbeiderparti, etter at hun på nominasjonsmøtet tapte kampvoteringen om tredjeplassen mot Stine Renate Håheim, med 53 mot 68 stemmer. Hun var i stortingsperioden 2013–2017 1. vara til Stortinget.
Hun er samboer med tidligere idrettspresident Tom Tvedt.


== Verv ==
2015– partisekretær i Arbeiderpartiet
2011– sentralstyremedlem i Arbeiderpartiet
2010–2014 fylkespartileder i Oppland Arbeiderparti
2008–2010 kvinnenettverksleder i Oppland Arbeiderparti
2007–2011 medlem av formannskap og kommunestyre i Sør-Fron kommune


== Referanser ==


== Eksterne lenker ==
(no) Kjersti Stenseng hos Stortinget 
(no) Kjersti Stenseng hos Norsk senter for forskningsdata 
Kjersti Stensengs CV
Lyø

Lyø er en øy i det Sydfynske Øhav med et areal på 6 km² og 130 innbyggere. Øya ligger syd for Fåborg, som den har fergeforbindelse til sammen med Avernakø.


== Lyø by ==
Midt på øya ligger den store landsbyen. Den har mange stengjerder og gårder. Byen har forandret seg mye gjennom årene, men det er tradisjon for å bevare det gamle. Karakteristisk for byen er de store trærne, fem andedammer (branndammer, opprinnelig tolv) og den tette bebyggelsen.


== Havnen ==
Havnen ligger ca. 1 km fra Lyø by og har fergeleie og lystbåthavn.


== Lyø kirke ==
Kirken, som er bygget av rå kampestein, er oppført under reformasjonen og endret flere ganger, bl.a. i 1640-årene og sist i 1980-årene. Kirkegården er sirkelrund og en av de peneste og mest særpregede i Danmark. Etter reformasjonen har det vært 24 sogneprester på Lyø, men fra 2008 blir sognet betjent fra Faaborg. 


== Severdigheter ==
Klokkestenen er flere tusen år gammel, og avgir toner, når man slår på den. Mange fortellinger knytter sig til klokkesteinen, blant annet, at man kan få et ønske oppfylt, når den avgir lyden sin. Lyø er også kjent som stedet hvor kong Valdemar Seier og han sønn ble tatt til fange natten mellom den 6. og 7. mai 1223 av grev Henrik av Schwerin.


== Referanser ==